Taman Marin Tun Sakaran

Taman Marin Tun Sakaran ialah sebuah taman marin yang terletak di luar pantai timur Sabah, Malaysia. Ia merangkumi pulau Bodgaya, Boheydulang, Sebangkat dan Salakan, beting pasir Maiga, Sibuan dan Mantabuan, serta terumbu patch Church dan Kapikan. Pada tahun 2004, taman ini telah diwartakan sebagai kawasan ketujuh di bawah Sabah Parks dengan keluasan keseluruhan 350 km².

Kira-kira 2,000 orang tinggal di dalam kawasan taman ini, kebanyakannya terdiri daripada masyarakat orang Bajau Laut, yang menetap di rumah atas air dan perahu di dalam dan sekitar taman marin. Sehingga kini, daripada lapan pulau yang terdapat di kawasan ini, hanya sebuah pulau iaitu Pulau Sebangkat yang mempunyai pemilik serta pemegang geran sah selepas pewartaan pada tahun 2004.

Geografi
Kepulauan dalam taman marin ini terbentuk daripada bahan piroklastik Kuarterner hasil daripada aktiviti gunung berapi yang meletus. Antara ciri utama ialah:



Pulau Bodgaya: pulau terbesar (796.4 ha) dengan dua puncak, iaitu Gunung Bodgaya setinggi 455 meter, serta pesisiran yang diliputi hutan bakau.

Pulau Bohey Dulang: terkenal dengan puncak gunung berapi (tertinggi 353 meter) dan kolam batu yang dialiri aliran sungai kecil.

Pulau Mantabuan: pulau terkecil (10.08 ha), landai dan dikelilingi pantai berpasir.

Pulau Sibuan: sebuah beting pasir yang terbentuk daripada sisa terumbu karang yang terhakis.

Kepulauan ini dikelilingi oleh terumbu karang dan ekosistem marin yang kaya Dan sering dibandingkan dengan Kepulauan Great Barrier Reef di Australia dari segi kepelbagaian biodiversiti.

Rujukan
Introduction to Tun Sakaran Marine Park 

Kategori:Taman negara di Malaysia